25. ΝΟΜΟΘΕΤ. ΔΙΑΤΑΓΜΑ υπ’ αριθ. 1081 της 23/27 Δεκ. 1971 (ΦΕΚ Α΄ 273) Περί καταργήσεως δασμολογικών απαλλαγών. Άρθρ.1.-Από της ενάρξεως της ισχύος του παρόντος καταργούνται αι κάτωθι απαλλαγαί εκ δασμών, φόρων, τελών, εισφορών και λοιπών δικαιωμάτων εισπραττομένων επ’ ευκαιρία της εισαγωγής εμπορευμάτων εκ της αλλοδαπής. 1.Του Βασιλέως, του Διαδόχου και των μελών της Βασιλικής Οικογενείας. 2.Των πάσης φύσεως προμηθειών εφοδίων ανασυγκροτήσεως, εισαγομένων εκ του εξωτερικού δια την εκτέλεσιν έργων χρηματοδοτουμένων εκ των ειδικών πιστώσεων του προϋπολογισμού δημοσίων επενδύσεων. 3.Των νομαρχιακών ταμείων, των ταμείων υδρεύσεως δήμων και κοινοτήτων, των υδραυλικών ταμείων και των λιμενικών τοιούτων. 4.Της Δημοσίας Επιχειρήσεως Ηλεκτρισμού (ΔΕΗ). 5.Της Ελληνικής Βιομηχανίας Σακχάρεως και της Ελληνικής Τραπέζης Βιομηχανικής Αναπτύξεως. 6.Της Δημοτικής Επιχειρήσεως Φωταερίου. 7.Της Ακαδημίας Αθηνών, των πανεπιστημίων και των ανωτάτων σχολών εν γένει, της Σιβιτανιδείου Σχολής και των σχολών κινηματογράφου. 8.Του Εθνικού Αστεροσκοπείου Αθηνών, του Εθνικού Ιδρύματος Ερευνών, της Επιτροπής Ολυμπίων και Κληροδοτημάτων, της Εταιρείας Μακεδονικών Σπουδών, του Ινστιτούτου Γεωλογίας και Ερευνών Υπεδάφους, του Ελληνικού Κέντρου παραγωγικότητος, του Κέντρου Κοινωνικών Επιστημών, του Κέντρου Προγραμματισμού και Οικονομικών Ερευνών, του Ταμείου Διοικήσεως Πανεπιστημιακών Δασών και του Ταμείου Ανωτάτης Γεωπονικής Σχολής. 9.Του Αυτονόμου Οργανισμού Εργατικής Κατοικίας, του Ελληνικού Ερυθρού Σταυρού, της Εργατικής Εστίας, του Κρατικού Εργαστηρίου Φαρμάκων, των νοσηλευτικών ιδρυμάτων εν γένει, του Οργανισμού Γεωργικών Ασφαλίσεων, του Πατριωτικού Ιδρύματος Κοινωνικής Προνοίας και Αντιλήψεως, της Σχολής Επισκεπτριών, Αδελφών και Νοσοκόμων. 10.Των οργανώσεων-μελών του Αμερικανικού Συμβουλίου Εθελοντικών Οργανώσεων (ΑΣΕΟ), ως και των οργανώσεων, σχολών, κολλεγίων, επιτροπών και λοιπών ιδρυμάτων επί των οποίων έχουν επεκταθή αι υπέρ του ΑΣΕΟ απαλλαγαί, εξαιρέσει α)των ειδών περιθάλψεως των προοριζομένων προς διανομήν εις ενδεείς και β)των ξένων αρχαιολογικών σχολών. Ειδικώς δια το αλλοδαπόν προσωπικόν των ανωτέρω οργανώσεων εφαρμόζονται αναλόγως αι διατάξεις των παρ. 1, 2 και 3 του άρθρ. 6 Ν.Δ. 36/1968. 11.Των θεατρικών οργανισμών μελών της Πανελληνίου Ενώσεως Ελευθέρου Θεάτρου και του Οργανισμού Κρατικών Θεάτρων Ελλάδος. 12.Των αερολεσχών και αεροπορικών ενώσεων, ως και των τουριστικών αεροσκαφών. 13.Των αθλητικών σωματείων, ενώσεων, συνδέσμων και ομοσπονδιών αυτών, ως και των γυμναστηρίων εν γένει και της Επιτροπής Ολυμπιακών Αγώνων. 14.Των Γεωργικών Συνεταιρισμών, τοπικών και γενικών οργανισμών εγγείων βελτιώσεων, του Γενικού Οργανισμού Εγγείων Βελτιώσεων Παμίσσου Καλαμάτας, του Εθνικού Οργανισμού Καπνού, του Οργανισμού Βάμβακος, του Οργανισμού Κωπαΐδος και του Οργανισμού Λεσινίου. 15.Του Ελληνικού Οργανισμού Τουρισμού (ΕΟΤ). 16.Της Α.Ε. Ελληνικά Ταχυδρομεία (ΕΛ-ΤΑ), των οργανισμών λιμένων Πειραιώς (ΟΛΠ) και Θεσσαλονίκης (ΟΛΘ) και των ελευθέρων ζωνών αυτών (ΕΖΠ και ΕΖΘ), της Α.Ε. Ηλεκτρικά Λεωφορεία Περιοχής Αθηνών – Πειραιώς (ΗΛΠΑΠ), του Οργανισμού Σιδηροδρόμων Ελλάδος (ΟΣΕ). 17.Της Διεθνούς Εκθέσεως Θεσσαλονίκης και 18.Της Τραπέζης της Ελλάδος. Άρθρ.2.-Η κατά το προηγούμενον άρθρον κατάργησις των δασμολογικών απαλλαγών δεν καταλαμβάνει τα δωρεάν αποστελλόμενα ή παραχωρούμενα είδη περί των οποίων αι διατάξεις των παρ. 1, 2 και 3 του άρθρ. 6 του Νόμ. 3686/57, ως αντικατεστάθησαν δια του άρθρ. 8 του Ν.Δ. 36/1968, των διατάξεων τούτων εφαρμοζομένων εφεξής και επί των αποκλειστικώς φιλανθρωπικού χαρακτήρος οργανώσεων – μελών του ΑΣΕΟ και των προς ταύταις εξομοιωθεισών. Άρθρ.3.-1.Αποφάσεις ατελείας εν γένει των αρμοδίων τελωνειακών αρχών, αφορώσαι εις εμπορεύματα των οποίων ήρξατο η ατελής παραλαβή εκ των τελωνειακών χώρων προ της ενάρξεως ισχύος του παρόντος εξακολουθούν ισχύουσαι και μετ’ αυτήν δια τας μη παραληφθείσας ποσότητας αυτών. 2.Συμβάσεις εν γένει υπογραφείσαι προ της δημοσιεύσεως του παρόντος και περιέχουσαι ρητώς τον όρον της δασμολογικής απαλλαγής ερειδομένης επί διατάξεων καταργουμένων δια του ανωτέρω άρθρ. 1 εξακολουθούν ισχύουσαι και μετά την έναρξιν της ισχύος του παρόντος. Άρθρ.4.-Νοούνται είδη ως απαλλασσόμενα των δασμών ή ατελή κατά το εν ισχύϊ τελωνειακόν δασμολόγιον εισαγωγής, δια την απαλλαγήν των, ανεξαρτήτως χώρας προελεύσεώς των, εκ φόρου κύκλου εργασιών, ειδικού φόρου υπέρ των ανωτάτων πνευματικών ιδρυμάτων και εισφοράς προς ανάπτυξιν των εξαγωγών, τα είδη δια τα οποία δεν προβλέπεται δασμός κατά την εισαγωγήν των (Αντί της σελ. 428,09) Σελ. 428,09(α) Τεύχος 475-Σελ. 49 Τελωνειακές Ατέλειες 30.Ζ.α.25 εκ χωρών τρίτων ως προς την Σύνδεσιν μεταξύ Ελλάδος και Ευρωπαϊκής Οικονομικής Κοινότητος (ΕΟΚ). Άρθρ.5.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως.